Torinon talviolympialaisten olympiatuli. Kuva: EPA/MARTIN RUETSCHI Torinon talviolympialaisten olympiatuli. Kuva: EPA/MARTIN RUETSCHI Olympiatuli,olympialaiset,Torinon olympialaiset 2006,Torino,Italia
Julkaistu 14.06.2012 - 15:53 . Päivitetty 21.12.2016 - 18:42
Indefiniittipronominit - Relatiivipronominit - Tentti (osat 10 ja 11)
Indefiniittipronominit joko liittyvät substantiiviin (italiassa niitä kutsutaan silloin ‘adjektiivisiksi’) tai korvaavat sen (itsenäiset pronominit).
Toiset pronominit voivat olla vain itsenäisiä, toisilla on molemmat tehtävät. Ne ilmaisevat määrää tai laatua. Niiden joukkoon on koottu keskenään hyvin erilaisia pronomineja.
Vain substantiivin yhteydessä esiintyviä indefiniittipronomineja ovat ogni, qualunque, qualsiasi, qualche.
Vain itsenäisesti esiintyviä pronomineja ovat uno (una), qualcuno (qualcuna), ognuno (ognuna), chiunque, qualcosa, niente, nulla
Sekä adjektiiveina että pronomineina voivat toimia alcuno, certo, ciascuno, nessuno, altro, tale, troppo, parecchio, molto, poco, tutto, tanto, diverso.
Adjektiivin asemassa olevaa tuttoa (tutta/i/e) seuraa määräinen artikkeli.
Si lamenta tutto il tempo.
Hän valittaa koko ajan.
Ha pianto tutta la notte.
Hän itki koko yön.
Esce tutte le sere.
Hän käy ulkona joka ilta.
Täydennä lauseet suullisesti:
Lavoro ______ giorno. (koko päivän)
Studio ______ giorni. (joka päivä, kaikkina päivinä)
Vado in palestra ______ sere.
Työskentelen koko päivän.
Studio tutti i giorni.
Opiskelen joka päivä (=kaikkina päivinä).
Menen kuntosalille joka ilta.
Tutto (tutta/i/e) ei voi olla välittömästi relatiivipronominin che (joka, mikä) edellä:
Dico tutto quello/ciò che voglio.
Sanon kaiken (sen), minkä haluan.
Puoi fare quello/ciò che vuoi.
Voit tehdä, mitä haluat./Sen kun teet, mitä tahdot.
QUALCOSA, NIENTE, NESSUNO, NESSUNA
Pronomineja qualcosa ja niente (nulla) seuraa yleensä prepositio di tai da.
Vorrei ________ caldo.
In casa non c’è ________ bere.
Vorrei qualcosa di caldo.
Haluaisin jotain kuumaa.
In casa non c’è niente da bere.
Kotona ei ole mitään juotavaa.
Niente ja nessuno sijoitetaan verbin jälkeen jos niiden edellä on kieltosana non:
Non ho ordinato niente.
En ole tilannut mitään.
Non abbiamo visto nessuno.
Emme nähneet ketään.
Väitelauseissa niente ja nessuno sijoitetaan verbin edelle:
Niente mi piace di te.
En pidä mistään sinussa.
Nessuno è venuto ad avvisarmi.
Kukaan ei tullut ilmoittamaan minulle.
Tra tutte le ragazze, nessuna è bella come te.
Kaikista tytöistä ei kukaan ole yhtä kaunis kuin sinä.
Täydennä lauseet sopivalla indefiniittipronominilla
Korjaa lauseet
Relatiiviprnominit
Relatiivipronomini korvaa substantiivin, mutta toimii myös kahden lauseen välittäjänä. Osa relatiivipronomineista taipuu (il quale, la quale, i quali, le quali), osa on taipumattomia (che, cui, chi).
Pronominilla che voi olla sekä subjektin että objektin tehtävä.
che subjektina:
Torino è la città che ospiterà le Olimpiadi invernali 2006.
Torino on kaupunki, jossa pidetään talviolympialaiset 2006.
I ragazzi ammirano le Alpi che abbracciano la città di Torino.
Nuoret ihailevat Alppeja, jotka syleilevät Torinon kaupunkia.
che objektina:
Lo sci è lo sport che preferisco.
Hiihto on urheilulaji, josta pidän eniten.
La pizza che ho assaggiato ieri era buonissima.
Pizza, jota maistoin eilen, oli erinomainen.
Pronomini che voi viitata myös kokonaiseen lauseeseen. Silloin sitä edeltää artikkeli il, ja sen merkitys on ‘mikä’ (...mikä ei ole helppoa).
Vorrei smettere di fumare, il che non è facile (smettere di fumare).
Haluaisin lopettaa tupakoinnin, mikä ei ole helppoa (tupakoinnin
lopettaminen).
Yhdistä lauseet che-pronominilla
CUI, IL QUALE
Epäsuoraan objektiin viittaavat pronominit cui, jota edeltää prepositio ilman artikkelia (a cui, di cui, in cui, su cui, da cui, etc.) tai il quale (la quale, i quali, le quali), johon prepositio liitetään (al quale, del quale, nel quale, sul quale, dal quale, etc.).
La montagna è un luogo nel quale (in cui) ci si sente in alto.
Vuoristo on paikka, jossa tuntee olevansa korkealla.
Quando avresti comprato i biglietti di cui (dei quali) parli?
Milloin olisit ostanut liput, joista puhut?
Pronomini osoittaa selvästi suvun (maskuliini/feminiini) ja luvun (yksikkö/monikko). Sitä käytetään pääasiassa subjektin asemassa tai epäsuoraan objektiin viittaavana.
In strada c’erano tante persone, le quali non sapevano cosa fare.
Kadulla oli paljon ihmisiä, jotka eivät tienneet mitä tehdä.
Tapauksissa, joissa cui-pronominia ei edellä prepositio, pronomini ilmaisee omistussuhdetta ja se saa artikkelin ja noudattaa omistettavan asian sukua ja lukua.
Il mio collega, la cui figlia habita all'estero, è ancora in vacanza da lei.
Kollegani, jonka tytär asuu ulkomailla, on vielä lomalla hänen luonaan.
Sandra, il cui padre è di origine svedese, parla molte lingue.
Sandra, jonka isä on ruotsalaissyntyinen, puhuu useaa kieltä.
Roberto, i cui cugini hai incontrato ieri, vuole cenare con noi.
Roberto, jonka serkut tapasit eilen, haluaa syödä päivällistä kanssamme.
Maurizio, le cui sorelle vivono ancora dalla mamma, non vuole vederle.
Maurizio, jonka sisaret asuvat vielä äidin luona, ei halua tavata heitä.
Korvaa pronomini
Chi viittaa aina elolliseen olentoon, ei koskaan esineeseen. Se on taipumaton kaksiosainen pronomini, jonka merkityksessä yhdistyvät demonstratiivipronomini (colui, quello, colei, quella) tai indefiniittipronomini (qualcuno, uno, qualcuna, una) ja relatiivipronomini (che, il quale, la quale).
C’è chi (qualcuno che) si ricorda quando iniziano le Olimpiadi invernali di Torino?
Onko täällä joku, joka muistaa, milloin Torinon talviolympialaiset alkavat?
C'è chi sa usare questo computer?
Onko täällä ketään, joka osaa käyttää tätä tietokonetta?
Chi (Colui che) sostiene questo, dice il falso.
Se, joka näin väittää, puhuu palturia.
Valitse sopiva pronomini
Testaa lopuksi, osaatko kurssin osien 10-11 kielioppiasiat!
relatiivipronominit relatiivipronominit